# תקנון

# חידונים – איגודן

# הגדרות

חברת וואלה! תקשורת בע"מ ("**וואלה!**"), מקיימת חידון יומי נושא פרסים בערוץ וואלה! דרך המים ("**עמוד הפעילות"**) בהתאם לתנאי תקנון זה ("**המבצע**").

# פרשנות

## בכל מקרה של סתירה ו/או אי התאמה כלשהי בין הוראות תקנון זה לבין פרסומים אחרים כלשהם בכל מדיה שהיא בדבר התחרות, תגברנה הוראות תקנון זה.

## בתקנון זה השימוש הינו בלשון זכר לצורכי נוחות בלבד וכולל גם פניה בלשון נקבה ו/או רבים.

## החלוקה לסעיפים וכותרות הסעיפים הינם לשם נוחות בלבד ולא ישמשו לצורכי פרשנות.

## מונחים, מושגים או ביטויים בתקנון זה שלא הוגדרו, יפורשו על פי הנהוג והמקובל בענף המחשבים, האינטרנט והסלולר.

# תקופת התחרות

## התחרות תחל ביום שני ה- 22.5.17 בשעה 00:09, ותסתיים ביום שני ה- 31.5.17 בחצות ("תקופת התחרות"). במהלך 9 הימים של התחרות יעלו לאוויר 9 חידונים. התחרות תתקיים על בסיס יומי, באותו היום שבו עלה החידון.

## וואלה! לא תהיה אחראית לכל פעילות הקשורה לתחרות לאחר סיומה של תקופת התחרות, לרבות בקשר עם השימוש בפרס, כמפורט בסעיף 5.4 להלן. כמו כן, וואלה! שומרת לעצמה את הזכות המלאה לשנות את מועד סיום תקופת התחרות, להקדימו או להאריכו, ללא הודעה מראש, על פי שיקול דעתה הסביר בנסיבות העניין, ולא תישמע ו/או תתקבל כל טענה ו/או דרישה ו/או תביעה בקשר לכך.

# כללי התחרות ותנאי ההשתתפות בה

## כל המעוניינים להשתתף בחידונים יכנסו לעמוד וואלה! דרך המים, יעשו לייק לעמוד הפייסבוק של איגודן. יענו על 8 שאלות אמריקאיות שבהן יש לסמן את התשובה הנכונה מתוך מס' אופציות. הכל בהתאם להוראות המופיעות באתר התחרות ובכפוף לאמור בתקנון זה.

## המשתתפים מאשרים כי לצורך השתתפותם בתחרות הם יתבקשו למסור פרטים אישיים כגון: שם פרטי, מספר נייד, כתובת מייל ומסירת הפרטים כאמור נעשית מרצונם החופשי. פרטיהם האישיים של המשתתפים יישמרו במאגר המידע של וואלה! וזו תהיה רשאית לעשות שימוש במידע לשם ניהול התחרות ופעולותיה בקשר עם התחרות וכן תהיה רשאית להעבירו לחברת איגודן ולצדדים שלישיים מטעמה לצורך חלוקת הפרסים לזוכים (כהגדרתם להלן). משתתף אשר לא יסכים למסירת מידע אישי אשר נדרש כאמור לא יוכל לזכות בפרס. בנוסף, וואלה! תהיה רשאית למסור את המידע אשר נמסר ע"י משתתף על פי צו שיפוטי או לפי דין ו/או אם תקבל התראה לנקיטה בהליכים משפטיים נגדה בגין פעולות שבוצעו על ידי אותו משתתף.

## לצורך תחרות זו ייחשב כמשתתף כל אדם אשר עמד בכל התנאים הבאים במצטבר ("משתתף"): (1) המשתתף הינו בגיר (קרי, מעל גיל 18 שנה); בהתאם להוראות המופיעות באתר התחרות ובכפוף לאמור בתקנון זה.

## מבלי לגרוע מן האמור לעיל, וואלה! רשאית לפסול את השתתפותו של משתתף בתחרות ו/או לפסול או לעכב את זכייתו של משתתף בפרס (ככל שזכה) ו/או לדרוש את השבת הפרס (ככל שזכה), בכל עת, אם ביחס לאותו משתתף יתעורר אצל וואלה! חשד בקשר לאחד או יותר מאלה: (א) המשתתף הפר או לא עמד בתנאי מתנאי התקנון; (ב) המשתתף פעל באופן המפר הוראות הדין; (ג) המשתתף פעל באופן שיש בו משום פגיעה או חשש לפגיעה בערכי התחרות ההוגנת ו/או במשתתפ/ים אחר/ים ו/או כל אדם אחר ו/או בוואלה!. למשתתף לא תהיה כל טענה או דרישה כלפי וואלה! ו/או מי מטעמה בקשר לכך.

# הזוכים והפרסים

## במהלך תקופת התחרות, מערכת נתונים מטעם "וואלה" תבדוק את החידון היומי. חידון יומי יהיה זמין למשך 24 שעות, החל מהשעה 09:00 ועד 8:59 ביום שלמחרת. שלושת המשתתפים הראשונים שענו נכון על כל שמונה השאלות בחידון היומי ושמילאו את החידון היומי בזמן הקצר ביותר כפי שהתקבל במערכת הנתונים של וואלה! יהיו הזוכים היומיים

## ("הזוכים היומיים", וכל אחד מהם לחוד: "הזוכה").

## בתום התחרות היומיות (לאחר שהסתיימו 9 החידונים), מבין כל הזוכים היומיים, יחולק טאבלט לשלושת הזוכים אשר שענו נכון בזמן הקצר על החידון ("הזוכים בפרס הראשי").

## מובהר בזאת כי הזמן הקובע לשם קביעת זמן המענה של כל משתתף לחידון הוא הזמן כפי שנקלט ונרשם במערכת הנתונים של וואלה! וקביעתה מיהם. וואלה! אינה נדרשת לנמק ו/או לפרט את החלטותיה ו/או לעמוד בלוח זמנים מסוים לקבלת החלטותיה, ובחירתה תהא סופית ומוחלטת ולא תישמע ו/או תתקבל כל תביעה ו/או טענה מצד המשתתפים בתחרות ו/או כל אדם אחר בקשר לכך.

## חברת איגדון תיצור קשר עם הזוכים בחידון היומי על פי הפרטים אותם מסר הזוכה בעת הרשמתו לתחרות ותהא אחראית על שליחת הפרס לזוכים ותיאום מסירת הפרס לזוכה באמצעות דואר שליחים.

## במידה ואיגודן ו/או מי מטעמה לא הצליחו ליצור קשר עם זוכה תוך 48 שעות מיום סיום החידון הרלוונטי ייחשב הזוכה כמוותר על זכייתו, יאבד את זכותו לקבלת פרס כלשהו ולא תהא לו כל טענה ו/או דרישה ו/או תביעה כנגד וואלה! בגין אובדן הזכות כאמור. במקרה זה הזוכה הבא בתור שענה נכון בזמן הקצר ביותר ייחשב כזוכה בתחרות.

## הפרסים.

## הפרס לזוכים היומיים יהיה סלסלת פירות מהודרת בשווי של 300 ₪.

## הפרס לזוכים בפרס הראשי יהיה טאבלט בשווי 3,000 ₪.

## איגודן ו/או מי מטעמה תהיה רשאית לדרוש הצגת תעודת זהות או אמצעי זיהוי של הזוכה לשם מסירת הפרס.

## בכפוף להוראות כל דין, וואלה ו/או איגודן רשאיות לפרסם את שמות הזוכים, על פי שיקול דעתם, בעמוד וואלה! דרך המים ו/או בעמוד הפייסבוק של איגודן והמשתתפים נותנים את הסכמתם לכך. וואלה! שומרת לעצמה את הזכות להתנות את קבלת הפרס בהסכמה של הזוכה לפרסום פרטיו כזוכה כאמור.

## מובהר בזאת כי הפרס נרכש על ידי איגודן ו/או מי מטעמה מספק שהינו צד שלישי, וכי וואלה! ו/או איגודן ו/או כל מי מטעמן אינם אחראים על אופיו ו/או איכותו ו/או טיבו של הפרס או לכל מרכיב הכלול בו, וכי הם אינם אחראים לכל נזק (בין אם ישיר ובין אם עקיף), אובדן, הוצאות וכדומה אשר עלולים להיגרם לזוכה ו/או לצד שלישי כלשהו בקשר לפרס או למימושו ולא תישמע ו/או תתקבל כנגד וואלה! ו/או איגודן ו/או מי מטעמן כל טענה ו/או דרישה ו/או תביעה בקשר לכך. את כל התביעות ו/או הדרישות בקשר לפרס יש להפנות אל ספק הפרס ו/או לצדדים שלישיים הנוגעים בדבר, בכפוף לכל דין.

## הפרס הינו אישי לזוכה בלבד, ואינו ניתן להסבה, לשעבוד, לשינוי, להחלפה או להמרה, לא בכסף ולא בשווה כסף ולא בכל פרס או מוצר אחר. על אף האמור, איגודן תהיה רשאית, לפי שיקול דעתה הבלעדי, להסכים לשינוי בזהות מממש הפרס, לפי בקשתו של הזוכה.

## למען הסר ספק מובהר בזה, כי הזכייה בפרס כוללת אך ורק את הקבוע בתקנון זה. כל הוצאה נוספת בקשר עם השתתפותו של הזוכה או בקשר למימוש הפרס, לרבות הוצאות מיוחדות בגין מגבלות של הזוכה וכיו', יחולו על הזוכה עצמו בלבד.

## וואלה! ו/או איגודן שומרת לעצמה את הזכות להוסיף, לגרוע ולשנות את הפרס ו/או להציע פרסים חלופיים, על פי שיקול דעתה הבלעדי ולמשתתפים, לרבות הזוכה, לא תהא כל טענה ו/או תביעה ו/או דרישה בקשר לכך.

## מובהר בזאת, כי הזמן הקצר ביותר הינו הזמן הסביר שלוקח לבן אנוש למילוי שאלון. במידה ומשתתף בחידון ייחשד ברמאות, תקלה ו/או שיבוש מכל סוג שהיא וואלה! רשאית מכל סיבה שתיראה לה סבירה לפסול את השתתפותו ללא מתן הסבר.

# קניין רוחני

## כל הזכויות מכל סוג, לרבות זכויות קניין רוחני, בקשר לתחרות ו/או לתכני התחרות ו/או בעמוד התחרות ו/או בתכנים הכלולים בה, לרבות הזכויות במוניטין, בסמליל, בכל סימן מסחרי ושם מסחרי, בין אם רשומים ובין אם לאו, ובכל זכות דומה אחרת הינם רכושה הבלעדי של וואלה! ו/או (לפי העניין) של צדדים שלישיים ויישארו רכוש בלעדי של וואלה! ו/או של צדדים שלישיים כאמור.

## למעט אם קבוע אחרת בתקנון זה ובכפוף להוראות כל דין חל, אין להשתמש, להעתיק, לשכפל, לצלם, להפיץ, לפרסם איזה חלק מהזכויות של וואלה! או של צדדים שלישיים כאמור (לרבות ומבלי לגרוע: תמונה, סרטון, עיצוב, טקסט, מידע, קובץ, תוכן, שם מסחרי, סימן מסחר, לוגו, צליל, קוד מקור, קוד יעד, תוכנה) ללא הסכמת וואלה! או אותם צדדים שלישיים בכתב ומראש.

# כללי

## תקנון זה מסדיר את תנאי ההשתתפות בתחרות והינו חוזה לכל דבר ועניין. התקנון ממצה את זכויות וחובות הצדדים ועצם ההשתתפות בתחרות, מהווה הסכמה מלאה של המשתתף לכל האמור בו.

##  וואלה! ו/או מי מטעמה ו/או כל המעורב מטעמה בביצוע שלב משלבי התחרות , לא תהיה אחראית באופן כלשהו לכל תקלה ו/או איחור ו/או שיבוש בתחרות, לרבות ומבלי לפגוע בכלליות האמור לעיל, בקווי בזק ו/או במערכות האינטרנט ו/או באתר התחרות, אשר יגרמו מכל סיבה שהיא, בין היתר ומבלי לגרוע מכלליות האמור, מחמת כוח עליון ו/או מחמת אירועים שאינם בשליטת וואלה! ואלו לא יחשבו כהפרה של תקנון זה ולא יזכו אף משתתף בכל סעד ו/או זכות, למעט כאמור במפורש בתקנון זה. במקרה של תקלה ו/או שיבוש כאמור, תהיה וואלה! רשאית מכל סיבה שתיראה לה סבירה, לבטל את התחרות, לשנות את כמות הפרסים ו/או לנקוט בכל פעולה אחרת כפי שתמצא לנכון. כל פעולה כאמור תיחשב כתוספת לתקנון התחרות ותחייב כל אדם ו/או משתתף בתחרות. למען הסר ספק ומבלי לגרוע מכלליות האמור לעיל, יובהר כי לאף אדם, לרבות למשתתף כלשהו בתחרות, לא תהא כל טענה ו/או זכות כלשהי בקשר לפעולות בהן תנקוט וואלה! עקב תקלה ו/או שיבוש כאמור לעיל וכי וואלה! אינה ולא תהיה אחראית לכל נזק ישיר ו/או עקיף, לרבות כל הוצאה, אבדן, הפסד וכיו', שיגרמו לאדם כלשהו, בין אם במישרין ובין אם בעקיפין, לרבות למשתתף כלשהו בתחרות, עקב ו/או בקשר עם תקלה ו/או שיבוש בתחרות ו/או עקב הפעולות שתנקוט וואלה! כאמור.

## מבלי לגרוע מכלליות האמור לעיל יובהר, כי במידה ומסיבה כלשהי (לרבות כשלים טכניים ואחרים אשר אינם בשליטת המשתתף) לא יקלטו פרטי הזוכה ו/או בשל תקלה טכנית יוכרז משתתף שעל פי תנאי תקנון זה לא היה אמור להיות מוכרז כזוכה בתחרות כזוכה או תימסר לו בשגגה הודעה זכייה ("הזוכה השגוי"), כי אז וואלה! תהא רשאית לבטל את זכייתו של הזוכה השגוי ואין ולא תהא לוואלה! כל אחריות ו/או חובה כלפי הזוכה ו/או הזוכה השגוי ו/או כל משתתף בתחרות ו/או כל אדם אחר ולא תעמוד למי מהם כל טענה ו/או דרישה ו/או תביעה כלפי וואלה! בקשר לכך.

## המשתתף בתחרות מודע לכך, כי על אף כל האמצעים המושקעים במערכות השונות, מערכות התקשורת, המחשוב והרישום הינן מערכות מורכבות אשר אינן חסינות מטעות או תקלה, לרבת תקלות הנובעות מטעויות אנוש. מבלי לגרוע מכלליות האמור לעיל, תתכנה תקלות טכניות שימנעו, בין השאר קליטת הפרטים במערכות הרלוונטיות.

## כל משתתף בתחרות מצהיר בזאת כלפי וואלה! ו/או מי מטעמה באופן בלתי חוזר כי אין לו ולכל הבאים בשמו או מטעמו, כל טענה, תביעה או דרישה כלפי וואלה! בכל הקשור במישרין או בעקיפין בתחרות. ההשתתפות בתחרות הינה באחריותו הבלעדית של המשתתף ו/או הזוכה ו-וואלה! ו/או מי מטעמה לא תהא אחראית כלפי המשתתף ו/או הזוכה לכל נזק גוף ו/או רכוש ו/או אובדן ו/או הוצאה אשר ייגרם למשתתף ו/או הזוכה ו/או למי מטעמם, בקשר ישיר או עקיף עם התחרות.

## מבלי לגרוע מכלליות האמור, מוצהר בזה במפורש כי השתתפות בתחרות הינה לצורכי שעשוע, כי עלולות ליפול טעויות בתחרות, וכי בכל מקרה ההשתתפות בתחרות לא תקים למשתתף כל עילה, טענה או תביעה הקשורה במישרין או בעקיפין עם התחרות, ניהולו, תוצאותיו ו/או כל הכרוך בו.

## וואלה! תהיה רשאית להפסיק בכל עת, ולאלתר, מכל סיבה שהיא, לפי שיקול דעתה המוחלט והבלעדי, את התחרות ו/או לשנות את כל תנאיו או חלק מהם ו/או את הפרס ו/או את מרכיביו, בהודעה אשר תתפרסם באתר התחרות. מוסכם, כי הודעה כאמור תשמש הודעה מספיקה והולמת והמשתתפים מוותרים על כל טענה בנוגע לסיום או שינוי תנאי התחרות.

## עובדי וואלה! ו/או איגודן אינם רשאים להשתתף בתחרות. האיסור חל גם על בני משפחותיהם של הנ"ל. לעניין סעיף זה, "בני משפחה" - אבא, אמא, אח, אחות, בן-זוג, בן, בת.

## לבירורים ושאלות ניתן לפנות אל וואלה! בכתובת marketingsupport@walla.net.il*.*

## סמכות השיפוט המקומית הבלעדית לכל עניין הנוגע לתחרות ו/או לפרוש הוראות תקנון זה הינו בבתי המשפט המוסמכים במחוז תל-אביב יפו.

## אין בתקנון זה כדי לגרוע מאילו מזכויותיה של וואלה! על פי תקנונים אחרים המפורסמים על-ידה.

## כל סעיף מסעיפי תקנון זה עומד בפני עצמו, וגם אם ייקבע כי סעיף מסוים הינו בלתי חוקי, בטל או לא אכיף, לא ישפיע הדבר על שאר סעיפי התקנון.

## וואלה! מאחלת למשתתפים בהצלחה.